Ka hodimo Foromong

Foromo ya kopo ya Maemo a Boikobelo ba Tefo ya Lekgetho (TCS)

O ka kopa Maemo a Boikobelo ba Tefo ya Lekgetho mona:

* [Tshebeletsong e bitswang SARS Online Query](https://tools.sars.gov.za/sarsonlinequery/tcr01)
* Onlaene ho [eFiling](http://www.sarsefiling.co.za/)

Ka tlase Foromong

Mokgwa wa ho kopa Maemo a hao a Boikobelo ba Tefo ya Lekgetho ka eFiling

Hang ha o se o bohile "My Compliance Profile" ya hao, o ka kopa Maemo a Boikobelo ba Tefo ya Lekgetho ka:

* Ho kgetha kopo ya Maemo a Boikobelo ba Tefo ya Lekgetho le mofuta wa TCS eo o batlang ho etsa kopo ya yona. O tla ba le boikgethelo bo latelang:
	+ Ho ba Maemong a Matle
	+ Phetiso e Dumelletsweng ya Matjhaba
* Tlatsa kopo ya Maemo a Boikobelo ba Tefo ya Lekgetho mme o e nyehele ho SARS.

**Keletso ya Bohlokwa:** Sheba dikopo tsa [FIA](https://www.sars.gov.za/individuals/i-need-help-with-my-tax/your-tax-questions-answered/supporting-documents-for-foreign-investment-allowance/) le Bofalli tseo ha jwale di bitswang AIT (Phetiso e Dumelletsweng ya Matjhaba) ha o batla lesedi le leng le mabapi le ditokomane tse hlokehang tsa tshehetso.

Hang ha kopo ya hao e tjhaetswe monwana ke SARS, o tla fuwa maemo a kakaretso a boikobelo ba tefo ya lekgetho mmoho le PHINI. O ka kopa ho romellwa PHINI ena ka SMS mme o ka e boha deshbotong ya "Tax Compliance Status Request" deshbotong e profaeleng ya hao ya eFiling. PHINI ena e ka nna ya printuwa e le lengolo la diphetho tsa TCS.

**Keletso ya Bohlokwa:** Ho tla ntshuwa PHINI ka nngwe e ikgethang bakeng la kopo ka nngwe eo o e etsang.

PHINI ya Maemo a Boikobelo ba Tefo ya Lekgetho

PHINI e o neha tsela ya ho fana ka tumello ya hore mokga wa boraro o bohe Maemo a hao a Boikobelo ba Tefo ya Lekgetho onlaeneng ka eFiling. Hang ha o se o fane ka PHINI ya hao mokgeng wa boraro, PHINI eo e tla kgontsha mokgatlo o amehang kapa lefapha la mmuso ho boha maemo a hao a jwale a boikobelo ba tefo ya lekgetho onlaeneng. E tla ba neha setshwantsho sa hao ka kakaretso sa boikobelo ba tefo ya lekgetho sa letsatsi leo le nako eo papisong le sa ka nako e fetileng ha o ne o fuwa PHINI. Ho sireletsa sephiri sa lesedi la molefalekgetho, ha ho lesedi le leng ntle le lena le tlang ho fumaneha.